STADIUM
విశాఖలో తొలి టెస్టు కోసం బిసిసిఐ జాగ్రత్తలు
న్యూఢిల్లీ: ఇంగ్లండ్‌తో జరిగిన తొలి టెస్టు వేదిక రాజ్‌కోట్‌లా విశాఖలోని పిచ్‌పై ఎక్కువ మోతాదులో పచ్చిక ఉండదని బిసిసిఐ క్యూరేటర్‌్‌ కస్తూరి శ్రీరామ్‌ పేర్కొన్నాడు.కాగా తొలి మ్యాచ్‌లో స్పిన్నర్‌ అశ్విన్‌కు పిచ్‌ నుంచి తగిన సహకారం అందలేదు.దీంతో పాటు రాజ్‌కోట్‌లానే విశాఖ సైతం తొలి అంతర్జాతీయ టెస్టుకు ఆతిథ్యం ఇవ్వనుండటతో బిసిసిఐ తగిన జాగ్రత్తలు తీసుకుంటుంది. పిచ్‌పై ఎక్కువ పచ్చిక ఉండబోదు,కాగా రెండవ రోజు భోజన విరామం నుంచి బంతి తిరుగుతుందని ఆశిస్తున్నామని క్యూరేటర్‌ శ్రీరామ్‌ పేర్కొ న్నాడు. జట్టు వ్యూహ రచనా బృందం నుంచి తమకెలాంటి సూచనలు అందలేదన్నారు.కాగా ఆదివారం పూర్తిగా చల్లగా ఉంది.యాదృచ్ఛి కంగా సోమవారం చాలా వేడి,తేమ ఉన్నాయి, వికెట్‌ పొడిగా మారుతుంది.మ్యాచ్‌ ముందు సాయంత్రం పిచ్‌ఎలా ఉంటుందో చూడాల న్నారు. కాగా మేము తటస్థ పిచ్‌ రూపొం దించాం, పిచ్‌ నుంచి రెండు జట్లకు సహకారం అందుతుంది.ఫలితం వస్తుందని ఆశిస్తున్నాం అని ఎసిఎ కార్యదిర్శ గోకరాజు గంగరాజు పేర్కొన్నాడు. అయితే పిచ్‌పై అక్టోబరు 29న న్యూజిలాండ్‌తో జరిగిన చివరి వన్డేలో టార్గెట్‌ ఛేదనకు దిగిన కివీస్‌ 79 పరుగులక కుప్పుకూలిపోయింది.కాగా రంజీ ట్రోఫీ మ్యాచ్‌లో అస్సాంను రెండవ ఇన్నింగ్స్‌ లో రాజస్థాన్‌ 69 పరుగులకే ఆలౌట్‌ చేయడం వల్ల మూడవ రోజే ఫలితం తేలిపోయింది.దీంతో పిచ్‌పై పలువురు లేవనెత్తిన సందేహాలను గంగరాజు ఖండించాడు.